Д О Г О В О Р

Днес, ................................ 2014 г., в град Ловеч между:

**1. Областна администрация Ловеч,** БУЛСТАТ: 000291335, с адрес: град Ловеч 5500, ул. „Търговска“ № 43, представлявана от **……………………………………………………….**, в качеството й на **ВЪЗЛОЖИТЕЛ**,от една страна

**и**

**2.........................................**, със седалище и адрес на управление:........................, ЕИК/БУЛСТАТ:..........................., ДДС................................., вписано в регистъра за търговските дружества на №................, представлявано от.............................., в качеството му на **ИЗПЪЛНИТЕЛ**, от друга страна **се сключи настоящият договор, с който страните се споразумяха за следното:**

1. **ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши последваща оценка на Областна стратегия за развитие на област Ловеч 2007 – 2013 г.,съгласно чл. 34, ал. 2 от Закона за регионалното развитие/ ЗРР/, Правилника за прилагане на закона за регионалното развитие /ППЗРР/ и изискванията на възложителя, посочени в техническото задание на поръчката – Приложение №1, неразделна част от настоящия договор.

1. **СРОКОВЕ**

**Чл. 2.** (1) Крайният срок за представяне на окончателния продукт е 30.12.2014 г.

(2) Срокът за представяне на встъпителния доклад е 5 (пет) работни дни от датата на подписването на договора.

(3) Срокът за представяне на окончателния доклад е 5 (пет) работни дни преди изтичането на срока на договора.

**Чл. 3.** Съгласувателната процедура за приемане на крайните продукти по договора обхваща следните етапи:

1. Изпълнителят представя проекти на крайни продукти - последваща оценка за изпълнението на ОСР на област Ловеч (2007-2013 г.) и нейното резюме на български език, доклад относно резултатите от последващата оценка на изпълнението на ОСР на област Ловеч (2007-2013г.), заедно с окончателния доклад, в срока по чл. 2 от договора;

2. В крайните продукти следва да са отразени по целесъобразност направените бележки и коментари от консултациите със заинтересовани страни, включително и получените предложения и препоръки от заседанията на областния съвет за развитие;

3. Възложителят приема проектите на крайни продукти, заедно с окончателния доклад и в случай, че ги одобри без забележки, се съставя и подписва приемо-предавателен протокол за крайните продукти по договора;

4. В случаите, когато възложителят установи, че представените от изпълнителя проекти на крайни продукти или окончателния доклад не отговарят на изискванията на техническата спецификация, дава становище с писмени предписания за корекции и допълнения, които изпълнителят следва да отрази в указан срок. Приемо-предавателният протокол се съставя и подписва при последващо представяне на крайните продукти, ако възложителят прецени, че са изпълнени предписаните корекции и допълнения.

**III. ЦЕНА И НАЧИН НА ПЛАЩАНЕ**

**Чл. 4.** Общата цена за изпълнение на услугата е в размер на ....................... лева /словом/ с ДДС, съгласно офертата на **ИЗПЪЛНИТЕЛЯ** – Приложение № 2.

**Чл. 5.** Възнаграждението по чл. 4 се заплаща от **ВЪЗЛОЖИТЕЛЯ** на **ИЗПЪЛНИТЕЛЯ**, по банков път – по банкова сметка на **ИЗПЪЛНИТЕЛЯ**, при банка ......................................, IBAN:........................................., BIC:..........................., след представяне на проект на окончателния продукт и приемането му от ВЪЗЛОЖИТЕЛЯ без забележки с приемо-предавателен протокол.

**Чл. 6.** (1) Плащането се извършва от **ВЪЗЛОЖИТЕЛЯТ** в срок до 30 (тридесет) дни след подписване на приемо-предавателен протокол**,** удостоверяващ изпълнението на договора, и представяне на оригинална фактура от страна на **ИЗПЪЛНИТЕЛЯ**.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **ИЗПЪЛНИТЕЛЯТ** се задължава:

1. Да извърши договорната работа в съответствие с изискванията, определени в Техническата спецификация - Приложение № 1, като представи крайния продукт на **ВЪЗЛОЖИТЕЛЯ** във вид и обем, съгласно т. 6 от същата.
2. Да изпълни качествено възложената работа и да я представи на **ВЪЗЛОЖИТЕЛЯ** в договорените срокове и в съответствие с поставените изисквания.
3. Да отстрани за своя сметка бележки/коментари за неясноти, грешки, пропуски и други на **ВЪЗЛОЖИТЕЛЯ** в срока по чл. 3 т. 4 от настоящия договор**.**
4. Да изпълнява предмета на поръчката в съответствие с действащата и приложима нормативна уредба.
5. Да присъства при необходимост при разглеждане на резултатите от **ВЪЗЛОЖИТЕЛЯ**.
6. Да осигури на **ВЪЗЛОЖИТЕЛЯ** регламентиран достъп до всички материали и документи във връзка с договора през всички етапи на работа по предмета на договора.
7. При отчитането на възложената работа, да представя надлежно издадена фактура /оригинал/ и в съответствие с изискванията на Закона за счетоводството и ЗДДС, придружена с копие от приемо – предавателния протокол .
8. Да отстранява за своя сметка всички констатирани от **ВЪЗЛОЖИТЕЛЯ** недостатъци, възникнали при неточното изпълнение на задълженията по договора.
9. Да извършва дейностите по договора в съответствие с изискванията на нормативните актове, стратегическите документи, посочени в т. 4 от Техническата спецификация и с условията на **ВЪЗЛОЖИТЕЛЯ**, определени вТехническа спецификация – Приложение №1, неразделна част от настоящия договор.
10. Да извърши услугата - предмет на договора, с екипа от експерти, посочени от него при представяне на офертата, като при възникване на необходимост от смяна на член на екипа да осигури своевременно замяната му с друг, притежаващ еднаква или по – висока професионална квалификация и умения.
11. При приемане на нови нормативни актове или изменение на нормативни актове имащи отношение към изпълнението на настоящия договор **ИЗПЪЛНИТЕЛЯТ** е длъжен да приведе обекта на поръчката в съответствие с изменените нормативни актове.

**Чл. 8. ИЗПЪЛНИТЕЛЯТ има право:**

1. Да получава нужното съдействие от **ВЪЗЛОЖИТЕЛЯ** за изпълнението на услугите, предмет на настоящия договор.
2. Да получи от **ВЪЗЛОЖИТЕЛЯ** съответното възнаграждение за извършената работа по договоренa ценa, посоченa в ценовото му предложение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **ВЪЗЛОЖИТЕЛЯТ**се задължава:

1. Да окаже необходимото съдействие на **ИЗПЪЛНИТЕЛЯ** за изпълнението на договора.
2. Да осигури на **ИЗПЪЛНИТЕЛЯ** необходимата информация за изпълнението на услугата – предмет на настоящия договор.
3. Да упражнява контрол по изпълнението на договора.
4. Да иска от **ИЗПЪЛНИТЕЛЯ** да изпълни възложената услуга в срок и без отклонения, съгласно уговореното в настоящия договор.
5. Да заплати на **ИЗПЪЛНИТЕЛЯ** уговореното възнаграждение, съобразно реда и условията от настоящия договор.
6. Да приеме работата, ако е извършена в уговорените срокове, количество и качество.

**Чл. 10. ВЪЗЛОЖИТЕЛЯТ** има право:

1. Да прави проверки в хода на изпълнение на услугата – предмет на настоящия договор без с това да пречи на **ИЗПЪЛНИТЕЛЯ.**
2. Да дава писмени указания на **ИЗПЪЛНИТЕЛЯ.**
3. Да иска от **ИЗПЪЛНИТЕЛЯ** да изпълнява възложената му работа в срок и без отклонения.
4. Да откаже приемането на извършената работа ако установи пропуски при извършването й, които следва да бъдат отразени в констативен протокол.
5. При констатирано неизпълнение, некачествено изпълнение и/или нарушение на задълженията по договора, **ВЪЗЛОЖИТЕЛЯТ** има право да поиска предприемането на коригиращи действия от страна на **ИЗПЪЛНИТЕЛЯ.**

**VІ. НЕИЗПЪЛНЕНИЕ. ОТГОВОРНОСТ**

**Чл. 11.** При неизпълнение на задължения по настоящия договор неизправната страна дължи на другата обезщетение за причинени вреди, както следва:

1. При забава/просрочване на изпълнението на задълженията по настоящия договор по вина на **ИЗПЪЛНИТЕЛЯ**, същият дължи неустойка в размер на 5% от общата стойност на договора.
2. В случай на неспазване на сроковете по настоящия договор неизправната страна дължи на изправната неустойка в размер на 1% (един процент) върху стойността на договора за всеки ден закъснение, но не повече от 10% (десет процента) от нейния размер.

**(2)** Независимо от случаите по ал.1 **ВЪЗЛОЖИТЕЛЯТ** има право да пристъпи към реализация на правата си по реда на Гражданския процесуален кодекс /ГПК/.

**(3)** Посоченатав договора неустойка се дължи заедно със задължението за реално изпълнение и независимо от същото.

**Чл. 12.** Когато размерът на причинените вреди и пропуснатите ползи е по-голям от неустойката, дължи се и разликата до по-голямата сума.

**РАЗДЕЛ VIІ. ПРЕКРАТЯВАНЕ НА ДОГОВОРА**

**Чл. 13.**  Действието на този договор се прекратява:

1. с изпълнение на всички задължения на страните;

2. с изтичане срока на договора;

3. ако **ИЗПЪЛНИТЕЛЯТ** бъде обявен в несъстоятелност;

4. при прекратяване с ликвидация на юридическото лице-изпълнител;

5. при невъзможност **ВЪЗЛОЖИТЕЛЯТ** да осигури финансиране, необходимо за изпълнение на поръчката.

**Чл. 14. ВЪЗЛОЖИТЕЛЯТ** има право да прекрати действието на договора едностранно с 7-дневно писмено предизвестие при пълно неизпълнение или на забавено или неточно изпълнение на договорните задължения от страна на **ИЗПЪЛНИТЕЛЯ**, отразени в констативни протоколи.

**РАЗДЕЛ VІІІ. ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл. 15.** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**Чл. 16.** По силата на настоящия договор Областна администрация Ловеч придобива правата на интелектуална собственост върху резултатите от изпълнение предмета на Договора.

**Чл. 17** (1) Всички съобщения между страните във връзка с настоящия договор следва да бъдат в писмена форма, адресирани както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **Областна администрация Ловеч**  | **…………………………………….** |
| Седалище: гр. Ловеч, ул. “Търговска” № 43  | Седалище: …………………………..…, ул. „……………………………………….. |
| ЕИК: 000291335 | БУЛСТАТ: ............................ |
| Тел………………………Факс…………………….E-mail…………………….  | Тел………………………Факс…………………….E-mail…………………….  |

(2) При промяна на данните, посочени по-горе, всяка от страните е длъжна да уведоми другата в седемдневен срок от настъпване на промяната.

**Чл. 18.** Страните по този договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 19.** За неуредените по този договор въпроси се прилагат разпоредбите на законодателството на Република България.

Настоящият договор се изготви и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ПРИЛОЖЕНИЯ,** неразделна част от договора:

1. **Приложение №1** - Техническо задание на **ВЪЗЛОЖИТЕЛЯ**
2. **Приложение №2** - Оферта на **ИЗПЪЛНИТЕЛЯ.**

**За Възложителя: За Изпълнителя:**

…………………….. ………………………

Областен управител на област Ловеч

............................

Главен счетоводител в ОА - Ловеч